stanford-oval/wikipedia huggingface dataset:
แบล็กแมมบา
มิวสิกวิดีโอ > การถกเถียงเรื่องลอกเลียนแบบ

ก่อนวันปล่อยเพลง ชุดของรูปภาพทีเซอร์และเนื้อหาวิดีโอที่เกี่ยวข้องซึ่งทำให้ทั้งสมาชิกสี่คนได้รับความสนใจจากความคล้ายคลึงที่เห็นได้ชัดกับผลงานของศิลปินหลายคนที่เคยแชร์บนแพลตฟอร์มโซเชียลมีเดีย หลังจากเปิดตัวมิวสิกวิดีโอ ผู้ชมชี้ให้เห็นว่าหลายฉากคล้ายกับมิวสิกวิดีโอ "Pop/Stars" ของเกิร์ลกรุ๊ปโลกเสมือน K/DA ที่เปิดตัวในปี 2018
วันที่ 22 ธันวาคม 2020 เอสเอ็มได้ออกมาแถลงการณ์ระบุว่าพวกเขาได้ติดต่อศิลปินและบริษัทที่เกี่ยวข้องซึ่งถูกกล่าวถึงในบางฉากในมิวสิกวิดีโอเพื่ออธิบายความตั้งใจในการวางแผนและในธีมโลกเสมือนจริงของกลุ่ม เอสเอ็มกล่าวเพิ่มเติมว่าศิลปินและบริษัทที่ติดต่อเข้ามาเข้าใจความตั้งใจของพวกเขาและไม่มีการคัดค้านเกี่ยวกับบางฉากในมิวสิกวิดีโอ
รางวัล

| ปี | รางวัล | สาขา | ผล | อ้างอิง |
| --- | --- | --- | --- | --- |
| 2021 | แกออนชาร์ตมิวสิกอะวอดส์ | ศิลปินหน้าใหม่แห่งปี – ดิจิทัล | ชนะ |  |
| รายการ | วัน | อ้างอิง |
| --- | --- | --- |
| อินกีกาโย (เอสบีเอส) | 17 มกราคม 2021 |  |
รายชื่อเพลง

ดิจิทัลดาวน์โหลด / สตรีมมิง
"แบล็กแมมบา" – 2:54
การรับรอง

| ประเทศ> Streaming | การรับรอง> Streaming | จำนวนหน่วยที่รับรอง/ยอดขาย> Streaming |
| --- | --- | --- |
| Japan (RIAJ) | Gold | 50,000,000† |
 †ตัวเลขสตรีมมิงเท่านั้นขึ้นอยู่กับการรับรองเพียงอย่างเดียว
การออกจำหน่าย

| ภูมิภาค | วันที่ | รูปแบบ | สังกัด | อ้างอิง |
| --- | --- | --- | --- | --- |
| ทั่วโลก | 17 พฤศจิกายน 2020 |  ดิจิทัลดาวน์โหลด  สตรีมมิง | เอสเอ็ม ดรีมอัส |  |
แผนการดอวส์

แผนการดอวส์ (อังกฤษ: Dawes Plan) เป็นความพยายามของฝ่ายพันธมิตรภายหลังสงครามโลกครั้งที่หนึ่ง ที่จะเก็บหนี้ค่าปฏิกรรมสงครามโลกครั้งที่หนึ่งจากเยอรมนี โดยได้ชื่อมาจากคณะกรรมการดอวส์ ซึ่งนำโดย ชาร์ลส์ จี. ดอวส์ ว่า เมื่อเวลาผ่านไปห้าปี แผนการยังได้ถูกร่างขึ้นมาในปี ค.ศ. 1929 ขึ้นมาใช้ทดแทนแผนการดอวส์
เบื้องหลัง > การหยุดชำระหนี้ของเยอรมนี

จากผลของสนธิสัญญาแวร์ซายส์ (1919) ฝ่ายพันธมิตรได้กำหนดให้เยอรมนีต้องจ่ายค่าปฏิกรรมสงครามให้แก่ฝ่ายพันธมิตร โดยที่ปริมาณเงินที่เยอรมนีต้องจ่ายตามสนธิสัญญาแวร์ซายส์ (230,000 ล้านมาร์ก) ถูกพิสูจน์แล้วว่าเป็นจำนวนเงินที่มหาศาลจนเยอรมนีไม่อาจแบกรับภาระได้ และเนื่องจากสภาพเศรษฐกิจที่ตกต่ำในเยอรมนี เยอรมนจึงหยุดการชำระหนี้ในปี ค.ศ. 1923 โดยที่ฝรั่งเศสและเบลเยี่ยมได้ส่งกองทัพเข้าไปยึดครองแคว้นรูร์ทันควัน การยึดครองศูนย์กลางการผลิตถ่านหินและเหล็กกล้าทำให้ชาวเยอรมันโกรธแค้น และได้ต่อต้านการยึดครองดังกล่าว ซึ่งได้บั่นทอนเศรษฐกิจของเยอรมนีลงไปอีก และได้นำไปสู่สภาวะเงินเฟ้อครั้งใหญ่ในเวลาต่อมา
เบื้องหลัง > การจัดตั้งคณะกรรมการบาร์เคลย์

เพื่อที่จะแก้ไขสถานการณ์ดังกล่าวและเพิ่มโอกาสในการที่เยอรมนีจะกลับมาชำระหนี้ค่าปฏิกรรมสงครามอีกครั้งหนึ่ง คณะกรรมการค่าปฏิกรรมสงครามฝ่ายพันธมิตรได้ทาบทาม ชาร์ลส์ จี. ดอวส์ และผู้ช่วยของเขา คลินตัน ซอร์เรล เพื่อหาหนทางในการแก้ไขปัญหาให้ลงตัวกับทุกฝ่าย ซึ่งก็ตอบตกลงที่จะให้ความร่วมมือ
คณะกรรมการดอวส์ โดยการสนับสนุนของอังกฤษและสหรัฐอเมริกา คณะผู้แทนประกอบด้วยผู้เชี่ยวชาญอย่างไม่เป็นทางการจำนวนสิบคน โดยมาจากเบลเยี่ยม อังกฤษ ฝรั่งเศส อิตาลีและสหรัฐอเมริกาประเทศละสองคน ซึ่งคณะกรรมการดังกล่าวได้รับมอบหมายให้หาหนทางในการแก้ไขปัญหาสำหรับการจัดเก็บหนี้ค่าปฏิกรรมสงครามของเยอรมนี ซึ่งกำหนดปริมาณเสียใหม่เป็น 132,000 ล้านมาร์ก ซึ่งรวมไปถึงประกาศที่ว่าสหรัฐอเมริกาตกลงที่จะให้เยอรมนีกู้เงิน เพื่อที่จะสามารถชำระหนี้ค่าปฏิกรรมสงครามให้กับอังกฤษและฝรั่งเศส
ใจความหลักของแผนการดอวส์

ในข้อตกลง เมื่อเดือนสิงหาคม 1924 ได้มีการสรุปใจความหลักของแผนการดอวส์ดังนี้:
ให้ถอนกำลังกองทัพฝ่ายพันธมิตรในแคว้นรูร์
การจ่ายค่าปฏิกรรมสงครามต้องจ่ายเป็นจำนวน 1,000 ล้านมาร์กต่อปีในช่วงห้าปีแรก และเพิ่มขึ้นเป็น 2,500 ล้านมาร์กต่อปีหลังจากนั้น
ให้มีการจัดระเบียบธนาคารกลางเยอรมนีใหม่ภายใต้การอำนวยการของฝ่ายพันธมิตร
แหล่งเงินที่ต้องจ่ายสำหรับค่าปฏิกรรมสงครามกำหนดให้รวมไปถึงภาษีขนส่ง ภาษีอากรและภาษีศุลกากรด้วย
แผนการดอวส์ได้รับการตอบรับจากเยอรมนีเมื่อเดือนกันยายน 1924 ถึงแม้ว่าเศรษฐกิจเยอรมนีจะฟื้นตัวขึ้นมาอย่างรวดเร็ว และสามารถชำระหนี้ค่าปฏิกรรมสงครามได้ทันที แต่ก็ให้ได้ชัดเจนว่า เยอรมนีไม่สามารถชำระหนี้ทั้งหมดในระยะยาวได้ ซึ่งในที่สุดแล้ว นำไปสู่ความล้มเหลวของแผนการดอวส์ และเปลี่ยนไปใช้แผนการยังแทน ในปี 1929
ผลของแผนการดอวส์

แผนการดอวส์ได้เป็นการกระตุ้นเศรษฐกิจของเยอรมนีในระยะสั้น และยังเป็นการลดภาระจากค่าปฏิกรรมสงครามที่เยอรมนีต้องชำระ ทำให้ค่าเงินมีเสถียรภาพยิ่งขึ้น และมีการลงทุนเข้ามาจากต่างชาติมากขึ้น และให้เงินกู้แก่ตลาดเยอรมนี อย่างไรก็ตาม แผนการดังกล่าวทำให้เศรษฐกิจของเยอรมนีต้องผูกพันกับตลาดและเศรษฐกิจต่างประเทศ ดังนั้น เมื่อตลาดสหรัฐอเมริกาได้รับกระทบจากภาวะเศรษฐกิจตกต่ำครั้งใหญ่ ทำให้เศรษฐกิจเยอรมนีตกต่ำอย่างหนักเช่นเดียวกับส่วนอื่น ๆ ของโลก
ภายหลังจากสงครามโลกครั้งที่หนึ่ง วงจรของการกู้ยืมเงินจากสหรัฐอเมริกา ซึ่งตกเป็นหนี้ค่าปฏิกรรมสงครามกับประเทศอื่น ๆ ในทวีปยุโรป ซึ่งต้องใช้หนี้ที่ตนติดค้างไว้กับสหรัฐอเมริกาอีกทอดหนึ่ง ทำให้เศรษฐกิจของโลกในขณะนั้นรวมศูนย์อยู่ที่สหรัฐอเมริกา
ส่วน ชาร์ลส์ จี. ดอวส์เป็นผู้รับรางวัลโนเบลสาขาสันติภาพในปี ค.ศ. 1925 ในฐานะเป็นผู้ริเริ่มแผนการดอวส์
ดูเพิ่ม

ค่าปฏิกรรมสงครามโลกครั้งที่หนึ่ง
แผนการยัง
สงครามโลกครั้งที่หนึ่ง
สาธารณรัฐไวมาร์
แหล่งข้อมูลอื่น

The Dawes Plan detailed at The Columbia Encyclopedia, Sixth Edition เก็บถาวร 2009-03-25 ที่ เวย์แบ็กแมชชีน
The Dawes Plan (very briefly) at Encyclopædia Britannica
แผ่นอเมริกาเหนือ

| แผ่นอเมริกาเหนือ |
| --- | --- |

ประเภท: แผ่นหลัก
พื้นที่โดยประมาณ: 75,900,000 กม.2
การเคลื่อนตัว1: ทิศตะวันตก
อัตราเร็ว1: 15–25 มม./ปี
ลักษณะภูมิศาสตร์: ทวีปอเมริกาเหนือ, ประเทศกรีนแลนด์, ทะเลเบริง, มหาสมุทรแอตแลนติก, มหาสมุทรอาร์กติก
1โดยเทียบกับแผ่นแอฟริกา
แผ่นอเมริกาเหนือแสดงในสีน้ำตาล
แผ่นอเมริกาเหนือ (อังกฤษ: North American Plate) คือแผ่นเปลือกโลกที่รองรับทวีปอเมริกาเหนือ กรีนแลนด์ คิวบา บาฮามาส เอเชียตะวันออกเฉียงเหนือไอร์แลนด์ และบางส่วนของไอซ์แลนด์ แผ่นเปลือกโลกนี้รองรับทั้งทวีปและมหาสมุทร
| ด ค กแผ่นเปลือกโลก |
| --- | --- | --- |
| หลัก |  แอฟริกา  แอนตาร์กติก  ยูเรเชีย  อินโด-ออสเตรเลีย  อเมริกาเหนือ  แปซิฟิก  อเมริกาใต้  |  |
| รอง |  อาระเบีย  แคริบเบียน  โคคอส  ควนเดฟูกา  นัซกา  ฟิลิปปิน  สโกเทีย  |  |
| อื่น ๆ |  ทะเลอีเจียน  อัลตีปลาโน  อะมูร์  อะนาโตเลีย  อะพิวเลีย  ออสเตรเลีย  แบลมอรัลรีฟ  ทะเลบันดา  เบิดส์เฮด  พม่า  แคปริคอร์น  แคโรไลน์  คอนเวย์รีฟ  อีสเตอร์  อิกซ์พลอเรอร์  ฟอล์กแลนส์  ฟูตูนา  กาลาปาโกส  กอนาฟว์  กอร์ดา  กรีนแลนด์  ฮัลมาเฮรา  ไอบีเรีย  อินเดีย  อิหร่าน  ควนเฟร์นันเดซ  แกร์เกเลน  เคอร์มาเดก  คูลา  มาดากัสการ์  แมนัส  มาโอเก  มาเรียนา  ทะเลโมลุกกะ  นิวเฮบริดีส  นีอูอาโฟโออู  แอนดีสเหนือ  บิสมาร์กเหนือ  กาลาปาโกสเหนือ  นูเบีย  โอค็อตสค์  โอะกินะวะ  ปานามา  เปลโช  ฟิลิปปินโมบายล์เบลต์  รีเบรา  ซางีเฮ  เซเชลส์  เชตแลนด์  ทะเลโซโลมอน  โซมาลี  บิสมาร์กใต้  เซาท์แซนด์วิช  ศรีลังกา  ซุนดา  ติมอร์  ตีซอ  ตองกา  วุดลาร์ก  แยงซี  |  |
  หมวดหมู่   คอมมอนส์ 
↑  "Sizes of Tectonic or Lithospheric Plates". Geology.about.com. 2014-03-05. สืบค้นเมื่อ 2016-01-11.
แผ่นอเมริกาใต้

| แผ่นอเมริกาใต้ |
| --- | --- |

ประเภท: แผ่นหลัก
พื้นที่โดยประมาณ: 43,600,000 กม.2
การเคลื่อนตัว1: ทิศตะวันตก
อัตราเร็ว1: 27–34 มม./ปี
ลักษณะภูมิศาสตร์: ทวีปอเมริกาใต้, มหาสมุทรแอตแลนติก
1โดยเทียบกับแผ่นแอฟริกา
แผ่นอเมริกาใต้ (อังกฤษ: South American Plate) เป็นแผ่นธรณีแปรสัณฐานที่ประกอบด้วยทวีปอเมริกาใต้รวมไปถึงพื้นที่อันกว้างใหญ่ของก้นมหาสมุทรแอตแลนติกทอดยาวไปทางตะวันออกจนถึงแผ่นแอฟริกาโดยมีส่วนใต้ของสันเขากลางมหาสมุทรแอตแลนติกเป็นตัวกั้น
ขอบด้านตะวันออกของแผ่นอเมริกาใต้ติดกับแผ่นแอฟริกาโดยมีแนวแผ่นเปลือกโลกแยกตัวเป็นตัวแบ่ง ขอบด้านใต้ติดกับแผ่นแอนตาร์กติก แผ่นสโกเชีย และแผ่นแซนด์วิชโดยมีแนวหน่วยหินซับซ้อนเป็นตัวแบ่ง ขอบด้านตะวันตกติดกับแผ่นนัซกาที่มุดตัวลงใต้แผ่นอเมริกาใต้โดยมีแนวแผ่นเปลือกโลกมุดตัวเป็นตัวแบ่ง และขอบด้านเหนือติดกับแผ่นแคริบเบียนและแผ่นอเมริกาเหนือส่วนเปลือกสมุทร
งานวิจัยทางธรณีวิทยาแนะนำว่าแผ่นอเมริกาใต้กำลังเคลื่อนตัวไปทางตะวันตกออกห่างจากแนวสันเขากลางมหาสมุทรแอตแลนติก โดยระบุว่า "ส่วนของขอบแผ่นนั้นประกอบไปด้วยรอยเลื่อนแบบเคลื่อนผ่านกันสั้น ๆ สลับกับสันเขาที่กำลังขยายออกสังเกตได้จากลักษณะปรากฏทั่วไปตามแนวขอบ" โดยเป็นผลให้แผ่นนัซกาที่กำลังมีการเคลื่อนที่ไปทางตะวันออกและมีความหนาแน่นมากกว่านั้น เกิดการมุดตัวลงบริเวณขอบด้านตะวันตกของแผ่นอเมริกาใต้ตามแนวชายฝั่งมหาสมุทรแปซิฟิกด้วยอัตรา 77 มิลลิเมตรต่อปี การชนกันของแผ่นทั้งสองนี้ทำให้เกิดการการยกตัวขึ้นของเทือกเขาแอนดีสขนาดมหึมา และยังทำให้เกิดภูเขาไฟขึ้นเป็นจำนวนมาก (มีทั้งภูเขาไฟกรวยสลับชั้นและแบบรูปโล่) กระจายไปทั่วบริเวณ
แผ่นวงจรพิมพ์

แผ่นวงจรพิมพ์
แผ่นวงจรพิมพ์ หรือ พีซีบี  ที่นักอิเล็กทรอนิกส์ทั่วไปนิยมเรียกกันสั้นๆ ว่า แผ่นปริ๊นท์ (อังกฤษ: printed circuit board: PCB) เป็นแผ่นที่สร้างด้วยพลาสติกชนิดหนึ่งที่มีการฉาบผิวด้วยทองแดงเต็มแผ่น และเมื่อต้องการใช้แผ่นวงจรพิมพ์ทางอิเล็กทรอนิกส์ นักประดิษฐ์หรือนักอิเล็กทรอนิกส์ก็จะนำลายวงจรที่ต้องการมาทาบ หรือสกรีนลายลงบนแผ่นทองแดงซึ่งอาจจะสร้างลายด้วยกรรมวิธีต่างๆ ที่แตกต่างกันออกไป จนเกิดลายบนทองแดง จากนั้นก็นำแผ่นวงจรพิมพ์ที่สร้างลายเสร็จเรียบร้อยแล้ว ไปจุ่มในน้ำยากัดแผ่นปริ้นท์ในช่วงระยะเวลาหนึ่ง จากนั้นทำการเขย่าให้น้ำยาเคลื่อนที่ไปมา จนเริ่มเห็นลายวงจรที่ชัดเจนขึ้น แล้วนำไปล้างด้วยน้ำธรรมดา จะเห็นว่ามีเส้นลายทองแดงที่เด่นชัดขึ้น จากนั้นทำการเคลือบแผ่นวงจรพิมพ์ด้วยน้ำยาเคลือบแผ่นวงจรพิมพ์ที่มีขายอยู่ตามร้านขายอุปกรณ์อิเล็กทรอนิกส์ เมื่อแห้งก็นำมาเจาะรู้เพื่อใช้สำหรับเชื่อมต่ออุปกรณ์อิเล็กทรอนิกส์หรือประกอบกันเป็นวงจรแทนการต่อวงจรด้วยสายไฟ ซึ่งมีความซับซ้อนและยุ่งยาก โดยแผงวงจรนี้อาจมีเพียงด้านเดียวหรือสองด้านหรือสามารถวางซ้อนกันได้หลาย ๆ ชั้น (Multi layer) ได้เช่นกัน ตามความต้องการของผู้ออกแบบ
= ดูเพิ่ม

=
วงจรรวม
โปรโตบอร์ด
แผ่นตารางทำการ

แผ่นตารางทำการ หรือ สเปรดชีต (อังกฤษ: spreadsheet) เป็นลักษณะข้อมูลที่มีการจัดเรียงในลักษณะตารางสี่เหลี่ยม ที่ใช้ในการคำนวณเป็นหลักและบางครั้งใช้ในการเก็บข้อมูล บางคนเรียกโปรแกรมนี้ว่า กระดาษทดเลขอิเล็กทรอนิกส์ เนื่องจากตัวโปรแกรมจะมีความสามารถในการคำนวณทางคณิตศาสตร์มาก  โปรแกรมประเภทนี้รุ่นแรกๆ มีชื่อว่า วิสิแคล (VisiCalc) ต่อมาก็มีการพัฒนาให้ดีขึ้นมาเป็น ซุปเปอร์แคล (SuperCalc) ต่อมาได้มีการพัฒนาจนเป็นที่นิยมแพร่หลายมากคือ โลตัส 1-2-3  จนไมโครซอฟเห็นถึงความสามารถของโปรแกรมประเภทนี้จึงพัฒนาของตนเองขึ้นเป็น ไมโครซอฟท์ เอ็กเซล
ลักษณะของโปรแกรม

โปรแกรมประเภทนี้จะมีการแบ่งเป็นช่องๆ เรียกว่า "เซล"(cell) โดยจะมีการระบุตำแหน่งของเซลเป็นแนวแถว ตั้ง(column) และแถวนอน (row)คือจะเรียกแถวตั้งเป็นตัวอักษร และแถวนอนเป็นตัวเลข เช่น A1 หมายถึงแถวตั้งที่ 1 และแถวนอนที่ 1 สำหรับไมโครซอฟท์ เอ็กเซลได้เพิ่มการเรียกให้ง่ายขึ้นโดยใช้เป็น R1C1 ได้ด้วย
โปรแกรมประเภทนี้ในยุคแรกๆ เมื่อต้องการใช้ฟังก์ชันเช่น File-> save ต้องมีการกดข้อความเข้าไปตามที่ต้องการ  แต่พอมาเป็นโลตัส ก็สามารถกดตัวแทนได้เป็น F แทนคำว่า File และ S แทนคำว่า Save  ในยุคของไมโครซอฟท์ เอ็กเซลโปรแกรมได้มีการพัฒนาอย่างมาก สามารถใช้คำนวณสูตรยากๆ ทางคณิตศาสตร์ สถิติ สร้างกราฟต่างๆ  ใช้กับฐานข้อมูล (Database) เปิดไฟล์ข้อมูลประเภทต่างๆที่ไม่ใช่ .xls หรือแทรกรูปภาพบนตารางได้  สำหรับรายการที่เยี่ยมมากที่ไมโครซอฟเอ็กเซลมีก็คือ ไพว็อทเทเบิ้ล (Pivot Table)
แผ่นดินโนด

สถานที่ที่ถูกกล่าวถึงในคัมภีร์ไบเบิล ที่อาศัยของคาอิน
แผนที่โดยทอมัส สแตกเฮาส์แสดงตำแหน่งโดยสันนิษฐานของสถานที่ต่าง ๆ ในยุคของอาดัม รวมถึงแผ่นดินโนด (ส่วนกลางด้านใต้ของแผนที่ ระบุด้วยชื่อ Susiana)
คาอินหลบหนีด้วยคำสาปของพระยาห์เวห์ โดย Fernand-Anne Piestre Cormon, ประมาณ ค.ศ. 1880
แผ่นดินโนด (อังกฤษ: Land of Nod; ฮีบรู: אֶרֶץ־נוֹד‎ – ʾereṣ-Nōḏ) เป็นสถานที่ที่ถูกกล่าวถึงในหนังสือปฐมกาลของคัมภีร์ฮีบรู ตั้งอยู่ "ทางทิศตะวันออกของเอเดน" (qiḏmaṯ-ʿḖḏen) เป็นที่ที่คาอินถูกพระยาห์เวห์เนรเทศให้มาอยู่หลังคาอินสังหารอาเบลน้องชายของตนเอง ความในปฐมกาล 4:16 มีว่า:
คาอินออกไปพ้นพระพักตร์พระยาห์เวห์ไปอยู่แผ่นดินโนด ทางทิศตะวันออกของเอเดน

וַיֵּ֥צֵא קַ֖יִן מִלִּפְנֵ֣י יְהוָ֑ה וַיֵּ֥שֶׁב בְּאֶֽרֶץ־נֹ֖וד קִדְמַת־עֵֽדֶן׃‎
ปฐมกาล 4:17 เล่าว่าหลังคาอินมาถึงดินแดนโนดแล้ว ภรรยาของคาอินก็ให้กำเนิดบุตรชายของคาอินชื่อว่าเอโนค คาอินได้สร้างเมืองขึ้นและตั้งชื่อเมืองว่าเอโนคตามชื่อบุตรชายของตน
บรรณานุกรม

Byron, John. Cain and Abel in text and tradition : Jewish and Christian interpretations of the first sibling rivalry. Leiden: Brill, 2011. ISBN 978-90-04-19252-2
Delaney, David Kevin. The Sevenfold Vengeance of Cain: Genesis 4 in Early Jewish and Christian Interpretation. PhD dissertation accepted at University of Virginia, May 1996.
แหล่งข้อมูลอื่น

Genesis 4:16 at BibleGateway.com
Matthew Kempf, The wandering Cainidae, or, The ancient nomads : a lecture delivered to the Medical Society of Dubois County, and to the citizens of Huntingburgh, Indiana, April 22, 1879
แผ่นแยงซี

| แผ่นแยงซี |
| --- | --- |

ประเภท: แผ่นรอง
การเคลื่อนตัว1: ทิศใต้-ทิศตะวันออก
อัตราเร็ว1: 15 มม./ปี
ลักษณะภูมิศาสตร์: ประเทศจีน
1โดยเทียบกับแผ่นแอฟริกา
แผ่นแยงซี (อังกฤษ: Yangtze Plate) หรือ เศษบล็อกจีนใต้ (อังกฤษ: South China Block) หรือ แผ่นย่อยจีนใต้ (อังกฤษ: South China Subplate) ประกอบด้วยส่วนใหญ่ของภาคใต้ของประเทศจีน ทางตะวันออกแยกเป็นแผ่นโอกินาวะโดยร่องแยกที่เกิดขึ้นเป็นร่องโอกินาวะซึ่งเป็นแอ่งโค้งด้านหลัง ทางใต้ติดกับแผ่นซุนดา และทางเหนือกับทางตะวันตกติดกับแผ่นยูเรเชีย โดยมีรอยเลื่อนหลงเหมินชานเป็นขอบทางด้านหลัง ซึ่งเป็นจุดเกิดของแผ่นดินไหวในมณฑลเสฉวน พ.ศ. 2551
แผ่นแยงซีเกิดจากการแยกตัวออกจากกัน (disaggregation) ของมหาทวีปโรดิเนียเมื่อ 750 ล้านปีก่อนในมหายุคนีโอโพรเทอโรโซอิก โดยภาคใต้ของประเทศจีนลอยออกจากมหาทวีปกอนด์วานาในยุคไซลูเรียน ในระหว่างการเกิดมหาทวีปแพนเจีย ภาคใต้ของประเทศจีนมีที่ขนาดเล็กกว่า ซึ่งแยกตัวอยู่นอกชายฝั่งทางตะวันออกของมหาทวีปได้เคลื่อนตัวโค้งขึ้นไปทางเหนือ ในยุคไทรแอสซิก แผ่นแยงซีได้ชนเข้ากับแผ่นจีนเหนือ ทำให้แผ่นแยงซีเชื่อมเข้ากับมหาทวีปแพนเจีย และเกิดเป็นแอ่งเสฉวนขึ้น ในมหายุคซีโนโซอิกแผ่นแยงซีได้รับอิทธิพลจากการชนกันของแผ่นอินเดียและแผ่นยูเรเชีย ทำให้เกิดการยกตัวขึ้นของภูเขาหลงเหมิน ส่วนการเคลื่อนตัวทางใต้นั้นถูกปรับเข้าไปตามแนวของรอยเลื่อนแม่น้ำแดง
แผ่นดินไหวตาม

แผ่นดินไหวตาม หรือทับศัพท์ว่า อาฟเตอร์ช็อก (อังกฤษ: aftershock) เป็นแผ่นดินไหวขนาดเล็กที่เกิดขึ้นหลังจากแผ่นดินไหวขนาดใหญ่ที่มีก่อนหน้า ในพื้นที่เดียวกับพื้นที่ไหวหลัก โดยต้องมีขนาดเล็ก​กว่าแผ่นดินไหว​หลักตั้งแต่ 1.0 ขึ้น​ไป หากแผ่นดินไหวตามมีความรุนแรงกว่าการไหวหลัก แผ่นดินไหวตามจะได้รับการระบุว่าเป็นการไหวหลัก ส่วนการไหวหลักก่อนหน้านั้นจะได้รับการระบุให้เป็นแผ่นดินไหว​นำ หรือฟอร์ช็อกแทน ทั้งนี้ แผ่นดินไหวตามเกิดขึ้นเนื่องจากแผ่นเปลือกโดยรอบได้เคลื่อนย้ายจากรอยเลื่อนเพื่อปรับผลกระทบที่มาจากการไหวหลัก
การสร้างแบบจำลอง

นักวิทยาแผ่นดินไหวใช้เครื่องมือเช่น แบบจำลองอนุกรมแผ่นดินไหวตามชนิดแพร่กระจาย (ETAS) เพื่อศึกษาแผ่นดินไหวตามที่เกิดซ้อน
แหล่งข้อมูลอื่น

Parent's Guide to Aftershocks
Earthquake Aftershocks Not What They Seemed
What Are Aftershocks, Foreshocks and Earthquake Clusters?
Documentary style drama about an earthquake and aftershock in Wellington New Zealand เก็บถาวร 2011-07-24 ที่ เวย์แบ็กแมชชีน
แบบจำลองแผ่นดินไหว
แผนรักลวงใจ

| แผนรักลวงใจ |
| --- | --- |

ประเภท: ดราม่า   วีรคติและสุขนาฏกรรม
เขียนโดย: อากาศ ปันเดย์ เวท ราช สุธิระ กุมาร โคตมะ เฮกเด จานักกี วีวี แดวี ธิลลอน หิเทศ คาวาลยา ริเทศ ชาห์ เจเนศ อียาดาร์ ศิลปะ ดีเมลโล ชเวทา ภารทวาช
กำกับโดย: นิซซา พาเวส มาน ซิงห์ อาชาร์ด ข่าน ลาลิต โมฮาน
ผู้กำกับศิลป์: มธุรา รับซาง เมกฮา เอส. กุมาร สิวานกี บี เจ้าฮาน บับบาร์ ริชา ซิงห์ โคตมะ
แสดงนำ: บารุน ซอบตี ซายานา อะรานี
ผู้ประพันธ์ดนตรีแก่นเรื่อง: ราชู สิงห์
ดนตรีแก่นเรื่องเปิด: "Iss Pyaar Ko Kya Naam Doon?" ขับร้องโดย ซาธานา ซาร์กัม และ เจเว็ด อาลี
ประเทศแหล่งกำเนิด: ประเทศอินเดีย
ภาษาต้นฉบับ: ฮินดี
จำนวนฤดูกาล: 3
จำนวนตอน: 398 ตอน (อินเดีย)   151 ตอน (ไทย)
การผลิต
ผู้อำนวยการสร้าง: กุล ข่าน นิสซาร์ ปาร์เวซ ราเจท ชาร์ธา
ผู้กำกับภาพ: หริซิเกต คานธี
กล้อง: Multi-camera
ความยาวตอน: 20 นาที (อินเดีย) 40 นาที (ไทย)
บริษัทผู้ผลิต: 4 Lions Films
ออกอากาศ
เครือข่าย: Star Plus (อินเดีย) ช่อง 8 (ไทย)
ออกอากาศ: ละครโทรทัศน์ 6 มิถุนายน ค.ศ. 2011 (2011-06-06) – 30 พฤศจิกายน ค.ศ. 2012 (2012-11-30) ละครในเว็บไซต์  24 พฤศจิกายน ค.ศ. 2015 (2015-11-24) – 15 ธันวาคม ค.ศ. 2015 (2015-12-15)
แผนรักลวงใจ (อังกฤษ: Iss Pyaar Ko Kya Naam Doon? (หรือเรียกชื่อย่อว่า IPKKND) เป็นละครโทรทัศน์ที่สร้างขึ้นในปี ค.ศ. 2013 ออกอากาศทาง ช่อง 8 ออกอากาศ ทุกวันพฤหัสบดี-ศุกร์ เวลา 21.00 น. นำแสดงโดย บารุน ซอบตี, ซายานา อะรานี ละครเรื่องนี้ออกอากาศต่อจากละครเรื่อง เล่ห์ร้ายพ่ายรัก ละครเรื่องต่อไปที่ออกอากาศต่อจากเรื่องนี้คือละครเรื่อง วัลลัภ มหาราชรักสุดแผ่นดิน
เนื้อเรื่องย่อ

คูชิ หญิงสาวธรรมดา และ อาร์นาฟ นักธุรกิจหนุ่มผู้ประสบความสำเร็จ มีความเชื่อมั่นในตัวเองสูง แต่หลังจากสูญเสียพ่อแม่ไปจากการฆ่าตัวตาย ทำให้อาร์นาฟกลายเป็นคนเย็นชา คูชิและอาร์นาฟพบกันครั้งแรกในงานแฟชั่นโชว์ของอาร์นาฟ ซึ่งเขาสงสัยว่า คูชิถูกส่งมาทำลายงานของเขา แต่แท้ที่จริงแล้ว เธอมาเพื่อหาอากาช ว่าที่เจ้าบ่าวของพี่สาวเธออย่าง ปายัล เพื่อคุยกับเขาเรื่องสินสอดที่ครอบครัวฝ่ายชายเรียกเก็บเพิ่ม แต่เกิดหลงมางานแฟชั่นโชว์และถูกเข้าใจผิดว่าเธอเป็นนางแบบ ทำให้เธอถูกดันตัวลงสู่รันเวย์และทำงานแฟชั่นโชว์พังไม่เป็นท่า อาร์นาฟที่โกรธและเข้าใจผิด ต้องการทำลายชื่อเสียงของคูชิ เขาจึงได้สร้างข่าวลือเสียๆ หายๆ ทำให้ครอบครัวของคูชิต้องจำใจส่งคูชิไปเดลี
คูชิได้เข้าทำงานเป็นผู้ช่วยในบริษัทของอาร์นาฟ เธอถูกกลั่นแกล้งจากเขาสารพัด แต่คูชิก็อดทนและสู้ไม่ถอยเวลาล่วงเลยผ่านไป ความเกลียดชังก่อตัวกลายเป็นความรัก แต่ทั้งสองก็พยายามปิดบังและละเลยความรู้สึกของตัวเอง สถานการณ์บีบบังคับให้อาร์นาฟต้องขอ ลาวันยา แฟนสาวของเขาหมั้นหมาย ทำให้หัวใจของคูชิแตกสลาย การตัดสินใจของเขาผลักดันให้คูชิ ตกลงใจหมั้นหมายกับ ชยาม อดีตพี่เขยของอาร์นาฟ เพราะครอบครัวของเธอเป็นหนี้เขาอยู่ ซึ่งชยามหลอกครอบครัวของคูชิว่ายังไม่แต่งงาน แต่ที่จริงเขาแต่งงานกับอันจาลี พี่สาวอาร์นาฟ อยู่แล้ว ฝ่ายลาวันยาเห็นว่า อาร์นาฟมีใจให้กับคูชิ ทำให้เธอยกเลิกงานหมั้น อาร์นาฟเข้าใจผิดเรื่องของคูชิกับชยาม จึงแบล็กเมลคูชิ โดยการให้เธอมาแต่งงานหลอกๆ กับเขาเป็นเวลา 6 เดือน ชีวิตแต่งงานของทั้งคู่จึงได้เริ่มต้นขึ้น
นักแสดง > นักแสดงนำ

บารุน ซอบตี รับบท อานาฟ สิงห์ เรซาตา
ซายานา อะรานี รับบท คูชิ กุมารี คุปตะ สิงห์ เรซาตา
วิเชษฐ์ บันซาล รับบท อาร์ราฟ
ทัลเจียต กัวร์ รับบท อันจาลี สิงห์ เรซาตา
อัปฮาส เมห์ธา รับบท ชยัม มโนฮาร์ จาห์
อักเซย์ โดกรา รับบท อากาศ สิงห์ เรซาตา
ทิปาลี ปันซาเร รับบท ปายาล อากาศ เรซาตา
นักแสดง > นักแสดงสมทบ

เจศรี ที รับบท เทพยานี เรซาตา
สัญชัย ภาตรา รับบท ซาชิ คุปตะ
ทูฮีนา โวห์รา/พยุโมห์รี เมห์ตา รับบท การีมา ซาชิ คุปตะ
อาภา พาร์มาร์ รับบท มาทูมาติ คปตะ
อุตการ์ซา เนค รับบท มโนรามา เรซาตา
ราเจต เชส รับบท มาโนฮา เรซาตา
คาเรน กอดด์วานี รับบท นันท์ นิชอร์
มธุรา เนค รับบท ชีตาล กาปูร์
ซานา มัคบูล รับบท ลาวานญา กัสยัพ
โรชนี รัสโตกี รับบท เพื่อนของโกชี
สวัสดี ชิทนิส รับบท สุภัทรา เทวี
แหล่งข้อมูลอื่น

Iss Pyaar Ko Kya Naam Doon? เก็บถาวร 2015-12-08 ที่ เวย์แบ็กแมชชีน Streaming on Hotstar
แผนรักลวงใจ ที่อินเทอร์เน็ตมูวีเดตาเบส
แผ่นยูเรเชีย

| แผ่นยูเรเชีย |
| --- | --- |

ประเภท: แผ่นหลัก
พื้นที่โดยประมาณ: 67,800,000 กม.2
การเคลื่อนตัว1: ทิศใต้
อัตราเร็ว1: 7–14 มม./ปี
ลักษณะภูมิศาสตร์: ทวีปยุโรป, ทวีปเอเชีย, มหาสมุทรแอตแลนติก, มหาสมุทรอาร์กติก
1โดยเทียบกับแผ่นแอฟริกา
แผ่นยูเรเชียแสดงในสีเขียว
แผ่นยูเรเชีย (อังกฤษ: Euresian Plate) คือแผ่นเปลือกโลกที่รองรับพื้นที่เกือบทั้งหมดของทวีปยูเรเชียแต่ไม่ได้รองรับประเทศอินเดีย อนุภูมิภาคอาหรับและพื้นที่ทางตะวันออกของเทือกเขาเชอร์สกีทางตะวันออกของไซบีเรีย นอกจากนี้ยังมีส่วนที่รองรับมหาสมุทรแอตแลนติกทางตอนเหนือไปจนถึงเทือกเขากลางสมุทรแอตแลนติกและเทือกเขาการ์กเกิลทางตอนเหนือและมีพื้นที่ประมาณ 67,800,000 ตารางกิโลเมตร
การปะทุของภูเขาไฟทั้งหมดในไอซ์แลนด์อย่างเช่นการปะทุของภูเขาไฟแอลเฟจในปี 1973 การปะทุของภูเขาไฟลาไคปี 1783 และการปะทุของเอยาฟยาตลาเยอคุตล์ พ.ศ. 2553ล้วนเกิดจากการแยกตัวออกจากกันของแผ่นอเมริกาเหนือกับแผ่นยูเรเชีย
ธรณีพลศาสตร์ของเอเชียกลางมักเป็นผลมาจากปฏิสัมพันธ์ระหว่างแผ่นยูเรเชียและแผ่นอินเดีย
อาณาเขต

ทิศตะวันออก - แผ่นอเมริกาเหนือ, แผ่นฟิลิปปิน โอค็อตสค์และแผ่นอะมูเลีย
ทิศตะวันตก - แผ่นอเมริกาเหนือ
ทิศใต้ - แผ่นออสเตรเลีย, แผ่นอินเดีย, แผ่นอาระเบีย และแผ่นแอฟริกา
แฝด

แฝด (อังกฤษ: twin) คือ  ลูกสองคนหรือตัวที่เกิดในการตั้งครรภ์เดียวกัน แฝดสามารถเป็นได้ทั้งแฝดร่วมไข่ ("แฝดแท้" หรือ "แฝดเหมือน") หมายความว่า ลูกทั้งสองเจริญมาจากไซโกตเดียวแล้วจึงแยกและสร้างเป็นสองเอ็มบริโอ หรือแฝดต่างไข่ ("แฝดเทียม") หมายความว่า ทั้งสองเจริญมาจากไข่สองใบที่ถูกผสมด้วยเซลล์อสุจิสองตัวแยกกัน
ในพจนานุกรมฉบับราชบัณฑิตยสถาน พ.ศ. 2542 คำว่า "แฝด" หมายถึง เป็นคู่ (ใช้เรียกลูกที่เกิดจากท้องแม่เดียวกัน ในระยะเวลาเดียวกัน หรือใกล้กัน) เช่น มีลูกแฝด หรือติดกันเป็นคู่
แผ่นเอ็มบริโอ

Floor of the amniotic cavity in early embryogenesis
| แผ่นเอ็มบริโอ |
| --- | --- |
ภาคตัดขวางแผ่นเอ็มบริโอของค้างคาว Vespertilio murinus
พื้นผิวด้านบนของเอ็มบริโอกระต่าย arg. แผ่นเอ็มบริโอ pr. พริมิทีฟสตรีก
รายละเอียด
ระยะคาร์เนกี: 4
คัพภกรรม: เอ็กโทเดิร์ม
ตัวระบุ
ภาษาละติน: discus embryonicus
TE: Terminologia Embryologica {{{2}}}.html EE2.0.1.2.0.0.14  .{{{2}}}{{{3}}}
อภิธานศัพท์กายวิภาคศาสตร์[แก้ไขบนวิกิสนเทศ]
แผ่นเอ็มบริโอ (อังกฤษ: embryonic disc หรือ embryonic disk) ก่อตัวขึ้นมาเป็นพื้นของช่องในถุงน้ำคร่ำ (amniotic cavity) ประกอบขึ้นจากการเรียงตัวเป็นชั้น ๆ ของเนื้อเยื่อเอ็กโทเดิร์ม เจริญมาจากมวลเซลล์ชั้นใน (inner cell mass) ทอดตัวไปตามแนวของเนื้อเยื่อเอนโดเดิร์ม
ในมนุษย์ ขั้นตอนนี้เกิดขั้นหลังจากการฝังตัวของบลาสโทซิสต์ และเกิดก่อนที่จะมีการพับตัวของเอ็มบริโอ (พบได้ระหว่างวันที่ 14 ถึง 21 หลังจากการปฏิสนธิ) แผ่นเอ็มบริโอเจริญมาจากชั้นเอพิบลาสต์ (epiblast) ที่อยู่ระหว่างชั้นไฮโพบลาสต์ (hypoblast) และถุงน้ำคร่ำ โดยชั้นเอพิบลาสต์เจริญมาจากมวลเซลล์ชั้นใน แผ่นเอมบริโอที่แต่เดิมมีเนื้อเยื่ออยู่สองชั้นจะกลายมาเป็นสามชั้นผ่านกระบวนการแกสทรูเลชัน (gastrulation) หลังจากนี้จะเกิดโนโทคอร์ดตามมา ซึ่งโนโทคอร์ดนี้จะเหนี่ยวนำให้เกิดการสร้างท่อประสาท (neural tube) ขึ้นในตัวเอ็มบริโอ ผ่านกระบวนการนิวรูเลชัน (neurulation)
แหล่งข้อมูลอื่น

Diagram at manchester.ac.uk
แฝดติดกัน

| แฝดติดกัน  (Conjoined twins) |
| --- | --- |
ภาพวาดฝาแฝดอิน-จัน บังเกอร์ ราว ค.ศ. 1836
บัญชีจำแนกและลิงก์ไปภายนอก
ICD-10: O33.7, Q89.4
ICD-9: 759.4
DiseasesDB: 34474
eMedicine: ped/2936
MeSH: D014428
แฝดติดกัน (อังกฤษ: Conjoined twins) คือ แฝดร่วมไข่ซึ่งมีร่างกายติดกันมาแต่กำเนิด แฝดติดกันมีโอกาสในการเกิดตั้งแต่ 1 ใน 50,000 คน ถึง  1 ใน 200,000 คน โดยพบมากในเอเชียตะวันตกเฉียงใต้และแอฟริกา  ประมาณครึ่งหนึ่งของแฝดติดกันเสียชีวิตตั้งแต่ตอนคลอด และอีกส่วนหนึ่งรอดชีวิตจากการคลอดแต่มีความผิดปกติทางร่างกาย โอกาสรอดชีวิตโดยรวมของแฝดติดกันมีประมาณร้อยละ 25 ประมาณร้อยละ 70 - 75 ของแฝดติดกันเป็นเพศหญิง
มีทฤษฏี 2 ทฤษฎีที่ขัดแย้งกันเกี่ยวกับการเกิดแฝดติดกัน ทฤษฎีที่เก่าแก่และเป็นที่ยอมรับกันมากที่สุดคือ การแบ่งแยกตัว (fission) หมายถึง ไข่ที่ปฏิสนธิแล้วแยกออกจากกันไม่สมบูรณ์ ทฤษฎีที่สอง คือ การหลอมรวม (fusion) หมายถึง ไข่ที่ปฏิสนธิแล้วแยกออกจากกันได้สมบูรณ์ แต่เซลล์ต้นกำเนิด (stem cell) ไปเจอกับเซลล์ต้นกำเนิดที่เหมือนกันในแฝดอีกคนหนึ่ง และหลอมรวมแฝดทั้งสองเข้าด้วยกัน
แฝดติดกันที่มีชื่อเสียงที่สุดน่าจะเป็นแฝดสยามอิน-จัน (พ.ศ. 2354 - 2417) ที่รู้จักกันในชื่อ "แฝดสยาม" (Siamese Twins) อิน-จันมีลำตัวติดกันตั้งแต่หน้าอกและใช้ตับร่วมกัน การผ่าตัดแยกแฝดติดกันแบบอิน-จันสามารถทำได้ค่อนข้างง่ายในปัจจุบัน
แผ่นเสียงอัลบัมสั้น

เอกซ์เทนเดดเพลย์แผ่นเสียงรูปแบบไวนีล
แผ่นเสียงอัลบัมสั้น (อังกฤษ: extended play) ย่อว่า อีพี (EP) เป็นแผ่นเสียงรูปแบบไวนีลหรือซีดี หรือสื่อดิจิทัลสำหรับดาวน์โหลด ที่มีเพลงมากกว่าซิงเกิล แต่น้อยกว่าลองเพลย์ (แอลพี) หรือสตูดิโออัลบั้ม อีพีมักจะมีความยาวรวมของเพลงอยู่ราว 10-28 นาที ขณะที่ซิงเกิลมีความยาว 10 นาที และอัลบั้มทั่วไปมีความยาวเพลงรวม 30-80 นาที และมินิแอลพี อยู่ราว 20-30 นาที ในสหราชอาณาจักร Official Chart Company ได้แบ่งแยกระหว่างอีพีกับอัลบั้ม ที่ความยาว 25 นาที หรือ 4 แทร็ก (รวมถึงเวอร์ชันต่าง ๆ ของเพลง)
ประวัติ

อีพีได้ออกมา หลายขนาดในหลายทศวรรษ ในทศวรรษ 1950 และ 1960 อีพีเป็นที่รู้จักในรูปแบบของเพลงรวมหรืออัลบั้มตัวอย่าง และเล่นที่ 45 และต่อมาที่ 33⅓ rpm บันทึกเสียงบนแผ่น 7 นิ้ว (18 ซม.) มี 2 เพลงในแต่ละด้าน
อย่างไรก็ตาม อัลบั้มเพลงคลาสสิกหลายอัลบั้มได้เริ่มออกมาในยุคแห่งแอลพี ก็ออกมาในรูปแบบของอัลบั้มอีพี เช่นผลงานของ Arturo Toscanini ที่บันทึกเสียงทางวิทยุระหว่างปี 1944 และ 1954 ผลงานโอเปร่าชุดนี้ออกอากาศทางวิทยุเอ็นบีซี และมีออกวางขายในรูปแบบทั้ง 45 RPM และ 33⅓ RPM ต่อมาในยุค 1990 ออกมาในรูปแบบแผ่นดิสก์
ในระหว่างทศวรรษ 1950 ค่ายอาร์ซีเอวิกเตอร์ ออกอัลบั้มอีพีหลายอัลบั้ม สำหรับภาพยนตร์ของวอลต์ดิสนีย์ ที่มีทั้งเรื่องราวในภาพยนตร์และเพลง ในแต่อัลบั้มมี 2 แผ่น และมีสมุดภาพ บรรจุชื่อเพลงต่าง ๆ มีเพลงอย่าง  Snow White and the Seven Dwarfs, Pinocchio และในเวอร์ชันปี 1954 ออกมาในชื่อ 20,000 Leagues Under the Sea
ในปี 1967 เดอะบีทเทิลส์ ออกอัลบั้มอีพีคู่ ซึ่งมีเพลงในภาพยนตร์โทรทัศน์เรื่อง Magical Mystery Tour สตีวี วันเดอร์ ออกอีพี ที่มีเพลง 4 เพลงพิเศษ ในปี 1976 ในอีพีคู่ที่ชื่อ Songs in the Key of Life ในยุคทศวรรษ 1980 และ 1980 อีพีออกมาในรูปแบบขนาด 7 นิ้ว (18 ซม.) ,10 นิ้ว หรือ 12 นิ้ว (30 ซม.) ความเร็วทั้ง 33⅓ หรือ 45 rpm
ในปี 1994 อลิซอินเชนส์ ถือเป็นวงแรกที่มี อีพี ขึ้นอันดับ 1 บนชาร์ตอัลบั้ม บิลบอร์ด มีอีพีที่ชื่อ Jar of Flies วางขายเมื่อ 25 มกราคม ค.ศ. 1994 และต่อมา ลิงคินพาร์ก และ เจย์-ซี มีอีพีผลงานร่วมกัน ในชื่อชุด คอลลิชันคอร์ส ก็ขึ้นอันดับ 1 ถัดมาจากอลิซอินเชนส์ โดยในปี 2011 วงบอยแบนด์อังกฤษเทกแดท มีอีพีในชื่อ Progressed สามารถขึ้นไปถึงอันดับ 1 ในชาร์ตของอังกฤษ